

**XXXII. Herman Ottó Kárpát-medencei Biológia Verseny**

2021/2022-es tanév

**A verseny célja:** elősegíteni a biológia iránt érdeklődő diákok szakmai fejlődését, Herman Ottó munkásságának megismerését és a természeti értékek feltárását.

**Célcsoport:** az alapiskolák 7. és a 8. évfolyamos tanulói, valamint a nyolcosztályos gimnáziumok 3. és 4. évfolyamos tanulói.

**A verseny kiírója**: a Magyar Természettudományi Társulat (MTT)

**A MTT versenykiírás az alábbi címen elérhető**:

<http://mtte.hu/sites/default/files/Herman_2021_2022_versenykiiras_210831.pdf>

**A verseny felvidéki koordinátora**: a Mentor Felvidéki Tehetségsegítő Tanács (Mentor TT)

**A verseny felvidéki fordulójának szervezői:**

 Mgr. Csákvári Zoltán, Katona Mihály Alapiskola, Búcs, cszkarva@gmail.com

 Mgr. Győző Andrea, Katona Mihály Alapiskola, Búcs, kmaibucs@gmail.com

**A jelentkezés ideje és módja:**

 Az iskola *jelentkezési lapját* **2021. december 17-ig** kérjük kitölteni a <https://forms.gle/bSp5axb745RWE79N7> címen.

**A jelentkezést követően a felkészítő pedagógusok levélben megkapják a verseny lebonyolításával kapcsolatos további szakmai és szervezési információkat.**

**A verseny fordulói, időpontjai, menete**:

1. Iskolai forduló (írásbeli)
2. Felvidéki forduló (írásbeli)
3. Kárpát-medencei döntő (írásbeli, szóbeli, terepgyakorlat)
4. ***Iskolai forduló***

Az iskolai fordulók megvalósításának határideje **2022. február 16.**  **Az iskolai és a felvidéki forduló ismeretanyagát, illetve az iskolai versenyfeladatokat, a szaktanárok az iskolák bejelentkezése után** **e-mailben kapják meg** **a felvidéki versenyszervezőktől.** Az iskolai fordulóból évfolyamonként 2-2 tanuló nevezhető a felvidéki fordulóra.

1. ***Felvidéki forduló***

Időpont, helyszín: **2022 áprilisában a** **Katona Mihály Alapiskolában, Búcson**

A benevezett versenyzők a szervezők által összeállított központi feladatlapot töltik ki. Afelvidéki forduló ismeretanyagát az iskolák bejelentkezése után kapják meg a szaktanárok. **A felkészülést szolgálják az előző évek versenyeinek feladatsorai és megoldásai, illetve Herman Ottó munkássága, melyet az érdeklődő diákok és pedagógusaik a** [**www.mtte.hu**](http://www.mtte.hu) **honlapon találnak meg, valamint a TermészetBÚVÁR folyóirat cikkei.**

A felvidéki versenybe bekapcsolódó diákok számára a MENTOR TT a pályázati források függvényében szakmai programon való részvétel lehetőségét biztosítja (szakmai online verseny felkészítő és konzultációs lehetőség március elején, tudományos-ismeretterjesztő előadás, tanulmányút). A felvidéki forduló eredményes résztvevőit értékes szakkönyvekkel ajándékozzuk meg.

* *Amennyiben az aktuális járványhelyzet nem teszi lehetővé a verseny jelenléti formában történő megrendezését, a rendezvény a tavalyihoz hasonlóan* ***online*** *formában valósul meg.*
1. ***Kárpát-medencei döntő***

***Időpont: 2022. május 27-28-29***

***Helyszín: Fertő-Hanság Nemzeti Park***

A felvidéki forduló első két helyezettje utazhat a kárpát-medencei döntőre, illetve a tehetségtáborba.

**Az iskolai forduló felkészülési anyaga:**

- Hazánk legjellemzőbb életközösségei: erdők, vizek, rétek.
- Ökológiai alapismeretek.
- TermészetBÚVÁR folyóirat 2021. év 3, 4. számai: POSZTER, VIRÁGKALENDÁRIUM,
ÚTRAVALÓ cikkek, elsősorban a képi tartalomhoz kapcsolódó ismeretek.

**A felvidéki forduló ismeretanyaga:**

- Hazánk legjellemzőbb életközösségei: erdők, vizek, rétek.
- Ökológiai alapismeretek.
- TermészetBÚVÁR folyóirat 2021. év 3., 4., 5., 6. és a 2022.év 1. számai: A POSZTER, a
VIRÁGKALENDÁRIUM és az ÚTRAVALÓ képei és cikkei. Ajánlott irodalomként a
kérdések részét képezi a HAZAI TÁJAKON című cikkek alapvető ismeretanyaga is.
- Herman Ottó élete és munkássága. Elérhető: www.tbuvar.hu

- Hazánk nemzeti parkjainak alapvető ismerete. Az idei évben az Aggteleki Nemzeti Park
és a Fertő-Hanság Nemzeti Park, a TermészetBÚVÁR által megjelentetett
LEPORELLÓK segítségével. A leporellók elérhetők a honlapon: [www.tbuvar.hu](http://www.tbuvar.hu).

- A felkészítő tanárok és a diákok számára is ajánljuk, hogy a Magyar Természettudományi Társulat honlapján ismerkedjenek meg az előző évek versenyfeladataival, ahol a feladatok megoldásaiba is betekintést nyerhetnek.

Azon kollégák számára, akik az elmúlt években bekapcsolódtak a Herman Ottó biológiaversenybe, a Mentor TT a versenyre való felkészülés és a szakköri munka megkönnyítése céljából a 2022-es évre előfizette a TermészetBÚVÁR folyóiratot, melynek számait a Molnár Könyv juttatja el Önök részére az iskolába.

**Szeretettel várjuk a verseny iránt érdeklődő minden kedves tanuló és kolléga**

**jelentkezését!**

<https://forms.gle/bSp5axb745RWE79N7>

Búcs, 2021. november 30.